cyanic-selkie/wikianc huggingface dataset:
कॉन्स्टेंस
इतिहास
इस शहर में मानव निवास के पहले सबूत पाषाण युग से मिलें हैं। रोम के बादशाह ऑगस्टस के राजयकाल था, इस वक़्त डैन्यूब के दक्षिण और केल्ट कबीलों पर रोम ने कब्ज़ा जमा कर, इस इलाक़े पर सन 40 AD में बसना शुरू कर दिए।
एक छोटे कसबे की स्थापना हुई थी, जिसका नाम ड्रोसोमगुस रखा गया था। कस्बा धीरे धीरे बढ़ने लगा। बाद में इस शहर का नाम कोंस्टांत्या रखा गया। यह नाम इसलिए रखा गया था क्योंकि उस वक़्त रोम के शहंशाह थे कोंस्तांतियस क्लोरस जिन्होंने सन 300 में उस इलाक़े को अलेमानी नाम के जर्मन कबीले को हराकर एक किला कायम किया। उनके पोते का नाम भी कोंस्तांतियस था और उनके सन 354 इस इलाक़े के दौरे को सम्मान देने के वजह से भी उस नाम का इस्तेमाल हो सकता है। किले की खोज सन 2003 में हुई।
सन 585 के आसपास पहले बिशप की नियुक्ति से इस शहर के धार्मिक महत्त्व बढ़ गया। मध्य युग के अंत के आसपास यहां लगबग 6000 की जनसंख्या थी जिसमें एक चौथाई का पेशा पादरी होना था।
मध्य युग के दौरान व्यापार बढ़ा। राइन नदी पर उस इलाक़े का इकलौता पुल इस शहर में था, जिसकी वजह से कोंस्टांज़ का महत्त्व और भी बढ़ गया। छालटी के उत्पन्न में कोंस्टांज़ आगे था और इससे शहर के शौहरत और दौलत दोनों बढ़ते गए। सन 1192 में यह शहर पवित्र रोमन सम्राट के अधीन हो गया।
1411 से 1418 तक में कैथोलिक चर्च समुदाय के सबसे महत्वपूर्ण बैठक यहां हुई थी। 6 जुलाई 1415 में जान हुस नाम के चेक सुधारक को सजाएमौत सुनवाई गई थी।
इसी बैठक में दो पोपों की हुकूमत बंद हुई और पोप मार्टिन पंचम को असली पोप माना गया। जिस इमारत में यह बैठक हुई थी वह आज भी बरक़रार है। सन 1993 में इस बैठक के सालगिरे के सम्मान में इम्पीरिया नाम का मूर्ति बनाया गया।
सन 1460 में स्विस संघ ने थूरगौ नाम के आतंरिक इलाक़े पर कब्ज़ा जमा लिया। कोंस्टांज़ खुद स्विस संघ में शामिल होने की कोशिशें किया था, लेकिन नाकामयाब रहा। इसके बदले कोंस्टांज़ ने स्वाबिया संघ में शामिल हो गए। सन 1499 के स्वाबिया जंग में थूरगौ पर हुकूमत करने का अधिकार त्याग देना पड़ा।
प्रोटोस्टेंट धर्म सुधार की लहर 1520 के दशक में कोंस्टांज़ पहुंची। इस धर्म सुधार अभियान का नेतृत्व अम्ब्रोसियस ब्लेरर कर रहा था। जल्द कॉन्सटनज़ ने अपने आप को प्रोटोस्टेंट शहर बुलाने लगा। कशहर के तमाम चर्चों से कैथोलिक स्मारक निकाल दिया गया और बिशप को मीरसबुर्ग में निवास करना पड़ा।
सन 1548 सम्राट चार्ल्स पंचम ने कोंस्टांज़ पर प्रतिबंध लगा दिया और एक हमले में ऑस्ट्रिया के अधीन होना पडा। शाही शहर का खिताब खोने के बाद, शहर का चर्चों पर फिर से कैथोलिक स्मारक छडाना शुरू हुआ। सन 1610 में एक नाटकशाला बनाया गया जो जर्मनी का सबसे पुराना माना जाता है।
सन 1806 में बाड़ें दुकनशीन का हिस्सा बन गया था। 1821 में फ्राइबर्ग के धार्मिक नेतृत्व में शामिल हो गया। 1871 के जर्मन एकीकरण के बाद गर्मन साम्राज्य में शामिल हो गया। पहले विश्वयुद्ध के बाद कुछ वक़्त के लिए बाडेन गणराज्य का हिस्सा बना।
स्विट्ज़रलैंड के सरहद को छूते नज़र आता कोंस्टांज़ विश्वयुद्ध की हवाई बमबारी से बच गयी। स्विट्ज़रलैंड के तमाम शहरों की तरह रात को बिजली बंद करने से मित्र सेनाओं को चकमा दिया।
पुराने शहर में आज भी बहुत सारे प्राचीन इमारत और सड़क मौजूद हैं। सबसे अहम इमारत बड़ा गिरजा घर है। इसके अलावा चंद चर्च और एक बुर्ज जो पुराने पल का जगह बतलाता है।
सन 1966 में कोंस्टांज़ विश्वविद्यालय की स्थापना से शहर की अहमियत और भी बड़ गयी। यह शहर ज़ेपेलिन हवाई जहाज़ों के आविष्कारक फर्डीनांड ज़ेपेलिन का जन्मस्थान भी है।
Climate
Its inland location gives Konstanz an oceanic climate (Cfb) with relatively warm, humid summers and cold winters.
International relations
Konstanz is twinned with:
Transport
Konstanz station is served by the Upper Rhine Railway running west to Singen with connections to all parts of Germany, and the Etzwilen–Konstanz line running south into Switzerland, connecting to major routes at Weinfelden. Services are provided by the Deutsche Bahn AG and also the Swiss Thurbo company and its German subsidiary. The nearest airport is at Friedrichshafen, which can be reached by a fast ferry service on the lake, which also connects Konstanz to other lakeside towns. The airport mainly hosts domestic flights, but flights to Austria and Turkey are available. The nearest international airports are in Stuttgart, in Basel, and Zurich, which has a direct train from Konstanz. Bus services within the city are provided by Stadtwerke Konstanz GmbH.
Additionally Konstanz and Friedrichshafen have been connected by the two (since 2008, three) catamarans Constance and Fridolin since 2005.
World Heritage Site
It is home to one or more prehistoric pile-dwelling (or stilt house) settlements that are part of the Prehistoric Pile dwellings around the Alps युनेस्को World Heritage Site.
पूर्वोत्तर भारत
पूर्वोत्तर भारत से आशय भारत के सर्वाधिक पूर्वी क्षेत्रों से है जिसमें कुल आठ भारतीय राज्य - असम, अरुणाचल प्रदेश, मेघालय, मणिपुर, मिजोरम, त्रिपुरा, नागालैण्ड, और सिक्किम शामिल हैं। सिक्किम के अतिरिक्त बाकी एक साथ जुड़े राज्यों को "सात बहनों" के नाम से भी जाना जाता है।
इन आठ राज्यों के आर्थिक और सामाजिक विकास के लिए 1971 में पूर्वोतर परिषद (नॉर्थ ईस्टर्न काउंसिल / NEC) का गठन एक केन्द्रीय संस्था के रूप में किया गया था। नॉर्थ ईस्टर्न डेवेलपमेण्ट फाइनेंस कारपोरेशन लिमिटेड (NEDFi) का गठन 9 अगस्त 1995 को किया गया था और उत्तरपूर्वीय क्षेत्र विकास मन्त्रालय (DoNER) का गठन सितम्बर 2001 में किया गया था।
इतिहास
भारतीय स्वतन्त्रता के बाद ब्रिटिश भारत के उत्तरपूर्वीय क्षेत्र को असम के एकल राज्य के अन्तर्गत वर्गीकृत कर दिया गया था। बाद में स्वतंत्र त्रिपुरा कमेटी जैसे कई स्वतन्त्रता आन्दोलन समस्त उत्तरपूर्वीय राज्यों को असम के अन्तर्गत समूहीकृत करने के विरोध में चलाए गए थे। 1960-70 के दशक में नागालैण्ड, मेघालय और मिजोरम राज्यों का गठन किया गया। असम की राजधानी शिलाँग से दिसपुर विस्थापित कर दी गयी, जो अब गुवाहाटी का एक भाग है। शिलाँग मेघालय की राजधानी बन गई। इन सभी राज्यों के साथ इनकी अनूठी संस्कृति और इतिहास जुड़ा है। इनमे से अधिकांश क्षेत्र ब्रिटिश राज के दौरान भारत की मुख्यधारा में शामिल किए गए थे जब ब्रिटिश औपनिवेशिक अधिकारियों ने पारंपरिक अलग अलग सीमाओं वाले राज्यों को अपने क्षेत्र और बाह्य शक्तियों के बीच एक मध्यवर्ती क्षेत्र बनाने के लिए जोड़ दिया (जैसे: उत्तरपूर्व में असम, मणिपुर और त्रिपुरा और उत्तरपश्चिम में बलोचिस्तान तथा उत्तर पश्चिम सीमान्त प्रदेश). 1947 में आजादी के बाद भारतीय राज्यों और राजनीतिक प्रणालियों का विस्तार एक चुनौती रहा है।
अरुणाचल प्रदेश के अधिकांश भाग पर चीन अपना दावा करता है। 1962 में हुए भारत-चीन युद्ध के कारण चीन-भारत संबंधों में खटास आ गई। युद्ध के कारणों को लेकर अब भी भारत और चीन दोनों पक्षों के स्त्रोतों में विवाद है। 1962 में युद्ध के दौरान, पीआरसी (PRC) ने 1954 में भारत द्वारा बनाये गए एनइएफए (NEFA) (उत्तर-पूर्वीय सीमान्त संस्था) के अधिकांश भाग पर कब्ज़ा कर लिया। हालाँकि, शीघ्र ही चीन ने स्वयं ही जीत की घोषणा कर दी और यू॰एन॰ (U.N.) में सोवियत संघ के वीटो के कारण मैकमोहन लाइन तक वापिस खिसक गया और 1963 में युद्ध के दौरान बंदी बनाए गए कैदियों को भी छोड़ दिया. हालाँकि भारत में मोदी सरकार के आने के बाद अरुणाचल में भारत काफी मजबूत हुआ है और अब चीन का तवांग पर दावा कमजोर पड़ता दिख रहा है।
यह क्षेत्र अपनी अनूठी संस्कृति, हस्तशिल्प, मार्शल आर्ट और प्राकृतिक सुन्दरता के लिए जाना जाता है। इस क्षेत्र की समस्याओं में विद्रोह, बेरोजगारी, मादक पदार्थों का सेवन और आधारभूत सुविधाओं का अभाव है। 1990 के दशक में आर्थिक उदारीकरण की शुरुआत से ही अध्ययनों के माध्यम से यह प्रकट हुआ है कि विकास के मामले में यह क्षेत्र अन्य क्षेत्रों की तुलना में पिछड़ा हुआ है।
भूगोल
उत्तरपूर्वीय भारत की जलवायु मुख्यतः नम अर्ध-ऊष्णकटिबन्धीय है और ग्रीष्मकाल गर्म व उमस भरा होता है तथा अत्यधिक वर्षा होती है और हल्की ठण्ड पड़ती है। भारत के पश्चिमी तट के साथ साथ, इस क्षेत्र में भी भारतीय उपमहाद्वीप के कुछ बचे हुए वर्षा वन स्थित हैं। अरुणाचल प्रदेश और सिक्किम राज्यों की पर्वतीय जलवायु ठण्डी हिमाच्छादित सर्दियों के साथ हलकी गर्म है।
राजनीतिक मुद्दे
ब्रिटिश साम्राज्यवाद के परिणामस्वरूप उत्तरपूर्वीय राज्यों का अलगाव तब ही से शुरू हो गया था जब इस क्षेत्र को अपने पारंपरिक व्यवसायिक भागीदारों (भूटान, म्यांमार और भारत-चीन) से अलग किया जाने लगा था। 1947 में भारतीय स्वतंत्रता और विभाजन ने इस एकाकी क्षेत्र को भंग करते हुए इसे एक स्थलसीमा क्षेत्र बना दिया जिसे देरी से पहचाना गया, किन्तु अभी तक इस पर अध्ययन नहीं किया जा सका है। शीघ्र ही यह मुख्याधारा के भारत के लिए एक आबद्ध बाज़ार बन गया।
उत्तरपूर्वीय राज्यों में मतदाताओं का तुलनात्मक प्रतिशत कम है (भारत की कुल जनसंख्या का 3.8 प्रतिशत) इसलिए उन्हें लोक सभा की कुल 543 सीटों में से मात्र 25 सीटें (कुल सीटों का 4.6 प्रतिशत) ही आवंटित की जाती हैं।
उत्तरपूर्वीय राज्य कई जातीय समूहों की गृहभूमि हैं जो स्व-रक्षण में लगे हुए हैं। हाल के समय में, इनमे से कुछ संघर्षों ने हिंसक रूप ले लिया जिसके फलस्वरूप उल्फा (ULFA), एनएलएफटी (NLFT), एनडीएफबी (NDFB) और एनएससीएन (NSCN) जैसे सशस्त्र विद्रोही समूहों का प्रसार होने लगा. 1962 के भारत-चीन युद्ध के शीघ्र बाद ही और विशेष रूप से क्षेत्र में विद्रोह उठने के बाद, यहां नियमों में सुरक्षा प्रभाव बढ़ा दिये गए हैं।
भाग्यलक्ष्मी मंदिर
भाग्यलक्ष्मी मंदिर भारत के हैदराबाद में स्थित एक हिंदू मंदिर है। यह मंदिर शहर के ऐतिहासिक स्मारक चारमीनार से सटा हुआ है। चारमीनार भारतीय पुरातत्व सर्वेक्षण (एएसआई) की देखरेख में है, जबकि एक हिंदू ट्रस्ट देवी लक्ष्मी को समर्पित मंदिर का प्रबंधन करता है। मंदिर की उत्पत्ति वर्तमान में विवादित है और 1960 के दशक में मूर्ति को खड़ा करने वाली वर्तमान संरचना। एएसआई ने मंदिर की संरचना को अनधिकृत निर्माण के रूप में घोषित किया है। तेलंगाना उच्च न्यायालय ने मंदिर के विस्तार को रोक दिया है।
इतिहास
इतिहासकार इस बात से सहमत हैं कि मंदिर का निर्माण हाल ही में 1960 के दशक के अंत में हुआ था। मंदिर की नई उत्पत्ति के दावे नरेंद्र लुथर जैसे इतिहासकारों द्वारा प्रस्तावित किए गए हैं, जो यह बताते हैं कि 1960 के दशक तक मंदिर का कोई अस्तित्व नहीं था जब इसे कुछ स्थानीय लोगों द्वारा आवश्यक रूप से बनाया गया था। इतिहासकारों के अनुसार, चारमीनार के पास एक माइलस्टोन के आकार के समान गार्ड स्टोन में से एक को 1965 में केसरिया रंग से रंगा गया था और एक बूढ़ी महिला इस धर्मस्थल की प्रभारी बनी। आंध्र प्रदेश राज्य सड़क परिवहन निगम की बस के पत्थर से टकरा जाने और उसे क्षतिग्रस्त करने के बाद, स्थल पर एक पक्की संरचना बनाई गई थी। पत्थर को देवी लक्ष्मी की मूर्ति के साथ बदल दिया गया। [२] अंग्रेजी अखबार द हिंदू इस दावे का समर्थन करता है कि मंदिर 1960 के दशक में बनाया गया था और वर्ष 1957 और 1962 में ली गई चारमीनार की तस्वीरों से पता चलता है कि उक्त स्थान पर कोई मंदिर मौजूद नहीं था। 1986 में ली गई एक तस्वीर मंदिर की संरचना को दर्शाती है। [4] 2012 में, आरटीआई के जवाब में भारतीय पुरातत्व सर्वेक्षण ने मंदिर की संरचना को अनधिकृत निर्माण के रूप में वर्गीकृत किया।
मंदिर अधिकारियों द्वारा चारमीनार के अतिक्रमण का विरोध करते हुए उच्च न्यायालय में मामला दायर किया गया था। उच्च न्यायालय ने यथास्थिति बनाए रखने का आदेश दिया और मंदिर के आगे निर्माण पर रोक लगा दी।
विवाद
1979 में, भारत के एक राजनीतिक दल मजलिस-ए-इत्तेहादुल मुस्लिमीन (MIM) ने मक्का, सऊदी अरब में मस्जिद पर अतिक्रमण के विरोध में एक बंद का आह्वान किया। जब कुछ स्थानीय हिंदू व्यापारियों ने चल रहे हिंदू त्योहारों के कारण अपनी दुकानें खुली रखने का अनुरोध किया, तो सांप्रदायिक ताकतों ने 23 नवंबर 1979 को मंदिर को लूट लिया, दुकानों को लूट लिया और उनमें आग लगा दी।
सितंबर 1983 में गणेशोत्सव समारोह के दौरान, कुछ हिंदू संगठनों ने भारत के हिंदू गणराज्य के रूप में घोषणा करने के लिए इस क्षेत्र में कई स्थानों पर बड़े कपड़े बैनर लगाए। इस आवेशित माहौल में, एक मुस्लिम ने मंदिर पर पत्थर फेंका। सांप्रदायिक ताकतों ने जवाबी कार्रवाई में एक मस्जिद को धराशायी कर दिया और हिंदू देवताओं की मूर्तियों और तस्वीरों को रख दिया, जिसके परिणामस्वरूप एमआईएम ने बंद का आह्वान किया। स्थिति जल्द ही दंगों में विकसित हुई, जिसमें 45 लोग मारे गए।
बिलाफोंड ला
बिलाफोंड ला (Bilafond La) काराकोरम पर्वतमाला की साल्तोरो श्रेणी में सियाचिन हिमानी से पश्चिम में स्थित एक पहाड़ी दर्रा है। यह ऍनजे9842 बिन्दु से लगभग 40 किमी उत्तर में है जहाँ 1972 नियंत्रण रेखा समाप्त हो जाती है। सन् 1984 से यह दर्रा भारत के नियंत्रण में है और इस से पश्चिम का क्षेत्र पाकिस्तान के नियंत्रण में, हालांकि भारत इस पूरे क्षेत्र पर अपनी सम्प्रभुता का दावा रखता है।
छलेसर गाँव, कोइल (अलीगढ़)
}
छलेसर कोइल, अलीगढ़, उत्तर प्रदेश स्थित एक गाँव है।
शमशेर सिंह ढुलो
शमशेर सिंह ढुलो भारत के वरिष्ठ सदन राज्यसभा के सदस्य हैं।
डेंड्रोग्रामा
डेंड्रोग्रामा (अंग्रेजी: Dendrogramma) एक वर्गिक वंश है जिसके अंतर्गत दो प्रजातियां डी.एनिग्मैटिका और ''डी. डिस्कॉइडिस'' आती हैं, जिनकी पहचान 1986 में एकत्र नमूनों के संग्रह से 2014 में की गयी है। समुद्र में रहने वाले इन छोटे जीवों को जंतु जगत में तो शामिल किया गया है पर अभी तक इन्हें निश्चित रूप से किसी मौजूदा संघ में जगह नहीं दी गयी है।
चंद्रपुर, गुवाहाटी
चंद्रपुर (Chandrapur) भारत के असम राज्य के कामरूप महानगर ज़िले में स्थित एक गाँव है। यह गुवाहाटी नगर से लगभग 15 किमी की दूरी पर स्थित है।
छाहरी गाँव, कोइल (अलीगढ़)
छाहरी कोइल, अलीगढ़, उत्तर प्रदेश स्थित एक गाँव है।
कफनी हिमानी
कफनी हिमानी (Kafni Glacier) भारत के उत्तराखण्ड राज्य में कुमाऊँ हिमालय के ऊपरी भाग में नन्दा देवी पर्वत से दक्षिणपूर्व में स्थित एक हिमानी (ग्लेशियर) है। इस हिमानी के पिघलाव से कफनी नदी उत्पन्न होती है, जो पिण्डार नदी की उपनदी है। पिण्डार नदी स्वयं आगे अलकनन्दा नदी में विलय हो जाती है, जो गंगा नदी की दो मुख्य जलस्रोतों में से एक है। कफनी एक छोटी हिमानी है, लेकिन समीप ही स्थित पिण्डारी हिमानी के साथ यह एक लोकप्रिय पर्यटक स्थल है।
हेनरी मतिसी
हेनरी मतिसी फ्रांस के महान चित्रकार हैं |
जन्म
हेनरी मतिसी जन्म फ्रांस के के लेकेतू प्रांत में हुआ था। इनके पिता अनाज के व्यापारी थे और वे हेनरी मतिसी को कानूनी शिक्षा दिलाना चाहते थे, लेकिन मतिसी चोरी चोरी पेंटिंग करते थे। कुछ दिन बाद मतिसी वकील की मुंशी गिरी करने लगे। किंतु जब पिता मतिसी की कला रूचि के बारे में पता चला तब उन्होंने माचिस की कला विविध शिक्षा प्राप्त करने के लिए मोरों की चित्रशाला में प्रवेश दिलाया। प्रारंभ में मतिसी फाववाद की ओर आकर्षित हुए किंतु बाद में उनका ध्यान सेजा गोगा वैंगो के चित्रों की ओर हो गया और उनकी अनुकृति करने लगे।
चिरगाँव
चिरगाँव (Chirgaon) भारत के उत्तर प्रदेश राज्य के झाँसी ज़िले में स्थित एक नगर है।
विवरण
चिरगाँव झाँसी से 30 किलोमीटर दूरी पर झाँसी–कानपुर राजमार्ग पर स्थित है। यही हिन्दी के महान कवि मैथिलीशरण गुप्त की जन्मस्थली है।
शमशेर सिंह मन्हास
शमशेर सिंह मन्हास (जन्म ४ जनवरी १९६० को जम्मू, भारत में) भारतीय जनता पार्टी के राजनेता जम्मू और कश्मीर के हैं । वे स्वर्गीय जनक सिंह के पुत्र हैं।  वे पेशे से कृषक और राजनीतिक और सामाजिक कार्यकर्ता हैं।  वह खिलाड़ी भी हैं।  शमशेर सिंह मन्हास जम्मू-कश्मीर की राजनीति में एक प्रसिद्ध व्यक्तित्व हैं।
वह फरवरी २०१५ में भाजपा के टिकट से जम्मू और कश्मीर से राज्य सभा के लिए चुने गए।
संदर्भ
<references group="" responsive="">
ऍनजे9842
ऍनजे9842 (NJ9842) जम्मू और कश्मीर में भारत व पाकिस्तान द्वारा नियंत्रित क्षेत्रों के बीच की सन् 1972 में निर्धारित नियंत्रण रेखा का उत्तरतम बिन्दु है। इस से उत्तर में कोई नियंत्रण रेखा परिभाषित नहीं थी और वहाँ के सियाचिन हिमानी क्षेत्र पर भारत का पूर्ण नियंत्रण है। भारत इस से पश्चिम के क्षेत्र पर भी अपनी सम्प्रभुता होने का दावा करता है, हालांकि वह क्षेत्र पाकिस्तान के क़ब्ज़े में है। ऍनजे9842 से एक्चुअल ग्राउंड पोजिशन लाइन (एजीपीऍल) पश्चिमोत्तर दिशा में साल्तोरो पर्वतमाला के साथ-साथ चलती है।
गोरुम भाषा
गोरुम भाषा भारत की संकटग्रस्त भाषाओं में से एक है। यह निश्चित रूप से खतरे में है। आईएसओ कोड: pcj
क्लाद मोने
ऑस्कर क्लाउड मोनेट (१८४०-१९२६) एक प्रसिद्ध फ्रांसीसी चित्रकार और अपने दोस्तों के Renoir, सिसली और Bazille के साथ-साथ प्रभाववाद आंदोलन के संस्थापकों में से एक है। मोनेट परिदृश्य चित्रकला के लिए परंपरागत दृष्टिकोण को खारिज कर दिया है और इसके बजाय पुराने स्वामी को कॉपी करने की वह अपने मित्रों और खुद को प्रकृति से सीख गया था।
क्लॉड मोनेट का जन्म १४ नवंबर १८४० को पेरिस में हुआ था। वे क्लाउड अडोल्फ मोनेट और लुईस-जस्टिन औब्री के दूसरे बेटे थे। १ अप्रैल १८५१ को मोनेट ने आर्ट के ल हार्वे माध्यमिक विद्यालय में प्रवेश लिया।
भारत की पर्वतीय रेल
भारत की पर्वतीय रेल नैरो-गेज रेलवे लाइनें हैं जो भारत के पहाड़ों में बनाई गई थीं।
विश्व धरोहर स्थल
तीन रेलवे, दार्जिलिंग हिमालयन रेलवे, नीलगिरि माउंटेन रेलवे और कालका-शिमला रेलवे को सामूहिक रूप से भारत के माउंटेन रेलवे के नाम से यूनेस्को की विश्व धरोहर स्थल के रूप में नामित किया गया है। चौथा रेलवे, माथेरान हिल रेलवे, यूनेस्को की विश्व धरोहर स्थलों की अस्थायी सूची में है।
दार्जिलिंग हिमालयी रेल
दार्जिलिंग हिमालयी रेल, उपनाम "द टॉय ट्रेन" के साथ, एक 610 मिमी (2 फीट) नैरो-गेज रेलवे है जो सिलीगुड़ी और दार्जिलिंग के बीच 88 किमी (55 मील) को जोड़ता है। उत्तरार्द्ध एक प्रमुख ग्रीष्मकालीन हिल स्टेशन है और पश्चिम बंगाल में स्थित एक फलते-फूलते चाय उत्पादक जिले का केंद्र है। मार्ग भारतीय रेलवे द्वारा संचालित है, और इसकी ऊंचाई सिलीगुड़ी में 100 मीटर (330 फीट) से शुरू होती है और दार्जिलिंग में लगभग 2,200 मीटर (7,200 फीट) तक बढ़ जाती है। सबसे अधिक ऊंचाई घूम स्टेशन पर है, 2,300 मीटर (7,500 फीट)।
रेलवे मार्ग की शुरुआत, सिलीगुड़ी शहर, 1878 में कलकत्ता (अब कोलकाता) से रेलवे के माध्यम से जुड़ा था, जबकि दार्जिलिंग की अतिरिक्त यात्रा के लिए धूल ट्रैक के साथ तांगे (घोड़े से चलने वाली गाड़ियां) के उपयोग की आवश्यकता थी।
सर एशले ईडन द्वारा नियुक्त एक समिति की सिफारिशों पर, मार्ग पर काम १८७९ में शुरू हुआ और जुलाई १८८१ तक पूरा हो गया। इस लाइन में कई सुधार हुए हैं जैसे कि इसकी गतिशीलता को बढ़ाने के लिए वर्षों से इसके ग्रेडिएंट्स को और अधिक क्रमिक बनाना। १९०९-१९१० तक, दार्जिलिंग हिमालयन रेलवे सालाना १७४,००० यात्रियों और ४७,००० टन माल ढो रहा था।
लाइन में शामिल महत्वपूर्ण विशेषताओं में चार लूप (सर्पिल) और चार 'जेड' रिवर्स (ज़िगज़ैग) शामिल हैं। पहले समर्थन और स्थिरता के लिए उपयोग किए जाने वाले मूल चार पहिया वाहनों के प्रतिस्थापन के लिए बोगी कैरिज की शुरूआत की अनुमति दी गई थी। 1897 में, एक बड़े भूकंप ने रेलवे को क्षतिग्रस्त कर दिया, जिससे मार्ग के पुनर्निर्माण की आवश्यकता थी, जिसमें ट्रैक और स्टेशनों में व्यापक सुधार शामिल थे। पूर्वोत्तर सीमांत रेलवे क्षेत्र के हिस्से के रूप में और आधुनिकीकरण हुआ। मार्ग पर अधिकांश ट्रेनें अभी भी भाप इंजन द्वारा संचालित हैं, लेकिन दार्जिलिंग मेल ट्रेन के लिए एक आधुनिक डीजल इंजन का उपयोग किया जाता है। रेलवे प्रमुख सहूलियत बिंदुओं पर स्थित अपने साइनेज के लिए उल्लेखनीय है, एगनी पॉइंट और सेंसेशन कॉर्नर जैसे शीर्षकों के साथ स्थानों को चिह्नित करता है। एक अन्य विशेषता खड़ी पहाड़ियों पर सर्पिल हैं जो नीचे की घाटियों के सुंदर दृश्य प्रदान करती हैं।
1999 में, दार्जिलिंग हिमालयी रेल को यूनेस्को द्वारा पहली बार मान्यता दी गई और इसे विश्व विरासत सूची में रखा गया। सूची में रखे जाने की शर्त यह थी कि मार्ग के साथ भाप इंजनों का उपयोग जारी रहेगा।
नीलगिरि पर्वतीय रेल
नीलगिरि पर्वतीय रेल, 46 किमी (29 मील) मीटर गेज सिंगल लाइन रेलवे है। यह मेट्टुपालयम शहर को उदगमंडलम (ऊटाकामुंड) के हिल स्टेशन से जोड़ता है। यह मार्ग तमिलनाडु राज्य के भीतर स्थित है और नीलगिरि पहाड़ियों से होकर गुजरता है, जिन्हें दक्षिण भारत के नीले पहाड़ों के रूप में जाना जाता है। नीलगिरि भारत में एकमात्र रैक रेलवे है, और यह एबीटी रैक सिस्टम का उपयोग करता है। एबीटी प्रणाली को विशेष भाप इंजनों के उपयोग की आवश्यकता होती है। लाइन में २०८ वक्र, १६ सुरंग और २५० पुल हैं, जिससे मार्ग के साथ चढ़ाई की यात्रा में २९० मिनट (४.८ घंटे) लगते हैं, जबकि ढलान की यात्रा में २१५ मिनट (३.६ घंटे) लगते हैं।
दो अलग-अलग कार्य - पहला एक साधारण लोको की तरह आसंजन द्वारा कर्षण; दूसरा ट्रैक बार पर अभिनय करने वाले पिनियन द्वारा कर्षण का। ब्रेक चार संख्या में होते हैं - दो हैंडब्रेक, घर्षण से कार्य करते हैं; और दो सिलेंडर से हवा के मुक्त पलायन को रोकने और इस प्रकार इंजन की प्रगति को धीमा करने में संपीड़ित हवा का उपयोग करके अभिनय करते हैं। पूर्व का उपयोग शंटिंग के लिए किया जाता है जबकि बाद में अवरोही खड़ी ढाल के लिए किया जाता है। एक हैंडब्रेक सामान्य तरीके से पहियों के टायरों पर काम करता है और दूसरा पिनियन एक्सल की घुमावदार सतहों पर काम करता है, लेकिन उन जगहों पर इस्तेमाल किया जा सकता है जहां रैक रखी गई है।
लाइन की एक अनूठी विशेषता, जो अभी भी पूरी तरह से चालू है, यह है कि इसका सबसे पुराना और सबसे तेज ट्रैक रैक और पिनियन तकनीक का उपयोग करता है। वर्तमान में, लाइन 7.2 किमी (4.5 मील) तक चलती है, कल्लर के तलहटी स्टेशन तक, जहां रैक रेल भाग शुरू होता है। रैक रेल का हिस्सा कुन्नूर रेलवे स्टेशन पर समाप्त होता है। इस खंड की सबसे लंबी सुरंग 97 मीटर (318 फीट) मापी गई है। मार्ग में कुन्नूर तक 1:12.5 की ढाल है, और कुन्नूर से अंतिम स्टेशन तक जाने के लिए ट्रैक का रूलिंग ग्रेडिएंट 1:23 है।
नीलगिरि पर्वतीय रेल को जुलाई 2005 में यूनेस्को की विश्व धरोहर स्थल घोषित किया गया था।
कालका शिमला रेलवे
कालका शिमला रेलवे, कालका और शिमला के बीच चलती है। रेलवे 95.66 किमी (59.44 मील) लंबा है, और इसका गेज संकीर्ण 2 फीट 6 इंच (762 मिमी) है। शिमला हिमाचल प्रदेश की आधुनिक राजधानी है और हिमालय की तलहटी में 2,205 मीटर (7,234 फीट) की ऊंचाई पर है। यह १८६४ में ब्रिटिश भारत की ग्रीष्मकालीन राजधानी बन गया, और इसने भारत में ब्रिटिश सेना के मुख्यालय के रूप में भी कार्य किया।
रेलवे के निर्माण तक, शिमला के लिए एकमात्र पहुंच गांव के कार्टवे द्वारा थी। रेलवे लाइन का निर्माण दिल्ली-अंबाला-कालका रेलवे कंपनी द्वारा किया गया था, जिसकी शुरुआत 1898 में शिवालिक पहाड़ियों में हुई थी, और 1903 में पूरी हुई थी।
कालका-शिमला रेलवे में 103 सुरंगें और 864 पुल हैं। कई पुल बहु-धनुषाकार हैं, जो प्राचीन रोमन एक्वाडक्ट्स की याद दिलाते हैं, और एक पुल, जो 18.29 मीटर (60.0 फीट) तक फैला है, प्लेट गर्डर्स और स्टील ट्रस के साथ बनाया गया है। इसका सत्तारूढ़ ढाल 1:33 या 3% है, और इसमें 919 वक्र हैं, जो सबसे तेज 48 डिग्री (37.47 मीटर (122.9 फीट) का त्रिज्या) पर है। शिमला में ट्रैक 656 मीटर (2,152 फीट) से 2,076 मीटर (6,811 फीट) की ऊंचाई तक चढ़ते हैं। लाइन पर सबसे लंबी सुरंग बरोग सुरंग (नंबर 33) है, जो 1,144 मीटर (3,753 फीट) लंबी है, जो दगशाई और सोलन को जोड़ती है। टकसाल, गुम्मन, और धरमपुर में लूप चापलूसी ढाल प्राप्त करने में मदद करते हैं।
माथेरान हिल रेल
माथेरान हिल रेल एक 2 फीट (610 मिमी) नैरो-गेज रेलवे है और पश्चिमी घाट में नेरल और माथेरान के बीच 21 किमी (13 मील) की दूरी तय करती है।
इसके निर्माण का नेतृत्व अब्दुल पीरभॉय ने किया था और उनके पिता, आदमजी समूह के सर आदमजी पीरभॉय द्वारा वित्तपोषित किया गया था। मार्ग १९०४ में डिजाइन किया गया था, १९०४ में निर्माण शुरू हुआ और १९०७ में पूरा हुआ। मूल ट्रैक 30 एलबी/वाईडी रेल का उपयोग करके बनाए गए थे लेकिन बाद में उन्हें 42 एलबी/वाईडी रेल में अपडेट किया गया था। 1980 के दशक तक, मानसून के मौसम में (भूस्खलन के बढ़ते जोखिम के कारण) रेलवे को बंद कर दिया गया था, लेकिन अब यह पूरे साल खुला रहता है। यह मध्य रेलवे द्वारा प्रशासित है।
रेखा की एक अनूठी विशेषता इसके घोड़े की नाल के तटबंध हैं। मार्ग की उल्लेखनीय विशेषताओं में मार्ग पर पहला नेरल स्टेशन शामिल है; हेर्डल हिल खंड; भाखड़ा खुद का खड़ी ग्रेड; वन किस टनल (मार्ग पर एकमात्र सुरंग, जिसने अपना उपनाम अर्जित किया क्योंकि सुरंग किसी के साथी के साथ चुंबन का आदान-प्रदान करने के लिए काफी लंबी है); एक पानी का पाइप स्टेशन, जो अब संचालन में नहीं है; माउंटेन बेरी, जिसमें दो नुकीले ज़िगज़ैग हैं; पैनोरमा पॉइंट; और अंत में, माथेरान बाजार में मार्ग का अंत। इसकी सत्तारूढ़ ढाल 1:20 (5%) है, और इसके तंग वक्रों को 20 किमी / घंटा (12 मील प्रति घंटे) की गति सीमा की आवश्यकता होती है।
कांगड़ा घाटी रेल
कांगड़ा घाटी रेल 2 फीट 6 इंच (762 मिमी) नैरो-गेज रेलवे है और उप-हिमालयी में पठानकोट और जोगिंदर नगर के बीच 163 किमी (101 मील) की दूरी तय करती है, जो अपनी प्रकृति और प्राचीन हिंदू मंदिरों के लिए जाना जाता है। क्षेत्र। इस लाइन का उच्चतम बिंदु 1,291 मीटर (4,236 फीट) की ऊंचाई पर अहजू स्टेशन पर है, और जोगिंदर नगर में टर्मिनस 1,189 मीटर (3,901 फीट) है।
लाइन, जो उत्तर रेलवे का हिस्सा है, की योजना मई 1926 में बनाई गई थी और 1929 में चालू की गई थी। इस लाइन में 971 विशिष्ट रूप से डिजाइन किए गए पुल और दो सुरंग हैं। दो विशेष रूप से महत्वपूर्ण पुल संरचनाएं हैं रेंड नाला पर स्टील आर्च ब्रिज और बाणगंगा नदी पर गर्डर ब्रिज। हालांकि लाइन की ढाल आम तौर पर कोमल होती है, खड़ी ढलानों के साथ महत्वपूर्ण पहुंच 142 किमी (88 मील) की दूरी पर है, जो 210 मीटर (690 फीट) चौड़ी है और इसमें 1:19 की ढलान है और 1 की ढलान है: 31 और 1:25। बैजनाथ और जोगिंदरनगर के बीच के टर्मिनस खंड का ढलान 1:25 है।
छिरावली गाँव, कोइल (अलीगढ़)
छिरावली कोइल, अलीगढ़, उत्तर प्रदेश स्थित एक गाँव है।
ग्रीष्मकालीन ओलंपिक में भारोत्तोलन
1920 ग्रीष्मकालीन ओलंपिक के बाद से प्रत्येक ग्रीष्मकालीन ओलंपिक खेलों में भारोत्तोलन किया गया है, साथ ही साथ में दो बार पहले भी। यह 1896 ग्रीष्मकालीन ओलंपिक में ग्रीस के एथेंस में शुरू हुआ, और 1904 के खेलों में भी एक कार्यक्रम था।
पुरुषों की घटनाएं
प्रारंभिक खेलों में, सभी भारोत्तोलकों ने एक ही घटना में भाग लिया, चाहे उनके व्यक्तिगत शरीर के वजन के बावजूद।
जब 1920 में खेल ओलंपिक खेलों में लौट आया, प्रतियोगिता को वजन वर्गों के एक सेट के रूप में संरचित किया गया था। प्रत्येक कक्षा के कक्षाओं और वज़न सीमाओं की संख्या कई बार बदली है, जैसा कि निम्नलिखित तालिका में दिखाया गया है।
महिला आयोजन
महिला भारोत्तोलन ने सिडनी में 2000 खेलों में अपनी ओलंपिक शुरुआत की, सात वेट क्लासेस के साथ जो कि बाद से नहीं बदले हैं
पदक तालिका
2016 ग्रीष्मकालीन ओलंपिक के रूप में
काँगड़ा जिला
काँगड़ा  भारतीय राज्य हिमाचल प्रदेश का एक जिला है। काँगड़ा जिले का मुख्यालय धर्मशाला है।
इतिहास
त्रिगर्त के नाम से प्रसिद्ध काँगड़ा हिमाचल प्रदेश की प्राचीनतम रियासत है। महाभारत काल में इसकी स्थापना राजा सुशर्मा ने की थी। काँगड़ा को ‘त्रिगर्त’ के अलावा ‘नगरकोट’ के नाम से भी जाना जाता है। प्राचीनकाल में यह कटोच राजाओं का केन्द्र रहा। ग्यारवीं शताब्दी में हिन्दू शाही वंश के शासक जयपाल की पूर्वी सीमा काँगड़ा था। सन् 1399 में तैमूर ने काँगड़ा पर आक्रमण किया था। जहाँगीर के समय 1620 ई॰ में काँगड़ा को मुगल साम्राज्य में जिला मिला लिया गया। उसके पश्चात काँगड़ा की स्थानीय राजपूत शैली और मुगल शैली से मिश्रित चित्रकारी की शैली विकसित हुई। 1785 ई॰ के पश्चात् संसारचंद व रणजीत सिंह का भी काँगड़ा पर अधिकार रहा। सन् 1966 के पंजाब पुनर्गठन के फलस्वरूप काँगड़ा को हिमाचल प्रदेश को सौंप दिया गया। 1 सितम्बर, 1972 को काँगड़ा जिला के तीन भाग कर ऊना, हमीरपुर, काँगड़ा जिलों का निर्माण किया गया।
बजाज फिनसर्व
बजाज फिनसर्व लिमिटेड एक भारतीय गैर-बैंकिंग वित्तीय सेवा कंपनी है मुख्यालय पुणे में है। यह उधार देने, संपत्ति प्रबंधन, धन प्रबंधन और बीमा पर केंद्रित है।
काँगड़ा जिला
इतिहास
क्षेत्रफल - वर्ग कि॰मी॰
जनसंख्या - 11,74,072 (2001 जनगणना)
बजाज फिनसर्व
इतिहास
बजाज होल्डिंग्स एंड इंवेस्टमेंट्स लिमिटेड मूल कंपनी है जिसकी बजाज फिनसर्व में 39.29% हिस्सेदारी है। पूर्व को भारतीय रिज़र्व बैंक (RBI) के साथ पंजीकरण संख्या N-13.01952 दिनांक 29 अक्टूबर 2009 के तहत एक गैर-बैंकिंग वित्तीय कंपनी (NBFC) के रूप में पंजीकृत किया गया है।
काँगड़ा जिला
इतिहास
एस॰टी॰डी॰ कोड - 01892
बजाज फिनसर्व
इतिहास
कंपनी 1,409 स्थानों पर 20,154 से अधिक कर्मचारियों को रोजगार देती है, और उपभोक्ता वित्त व्यवसायों, जीवन बीमा और सामान्य बीमा में लगी हुई है। वित्तीय सेवाओं के अलावा, यह 65.2 मेगावाट की स्थापित क्षमता के साथ पवन ऊर्जा उत्पादन में भी सक्रिय है।  जून 2022 के तिमाही नतीजों में कंपनी के निदेशक मंडल ने 1:5 के अनुपात में अपने इक्विटी शेयरों के उप-विभाजन को मंजूरी दी है।
काँगड़ा जिला
इतिहास
जिलाधिकारी - डॉ निपुण जिंदल  ( अगस्त २०२२ में)
समुद्र तल से ऊँचाई -
बजाज फिनसर्व
इतिहास
दिसंबर 2022 के आखिरी हफ्ते में एक ब्लॉक डील के दौरान प्रमोटर जमनालाल संस ने कंपनी में अपनी हिस्सेदारी बढ़ाई थी। खुले बाजार में, प्रमोटर ने कुल ₹100.41 करोड़ के इक्विटी शेयर खरीदे। हालांकि, अन्य प्रमोटर, ऋषभ फैमिली ट्रस्ट, कंपनी के शेयरों का एक हिस्सा बेचने में सक्षम थे।
काँगड़ा जिला
इतिहास
अक्षांश - उत्तर
देशांतर - पूर्व
औसत वर्षा - मि॰मी॰
पियरे ओग्युस्त रेन्वार
पियरे ओग्युस्त रेन्वार फ्रांस के महान चित्रकार हैं।
आप्पूर
आप्पूर (Appur) भारत के तमिल नाडु राज्य के कांचीपुरम ज़िले की चेंगलपट्टु तालुका में स्थित एक गाँव है।
एंथोनी वातेऊ
एंथोनी वातेऊ फ्रांस के महान चित्रकार हैं।
गुटोब भाषा
गुटोब भाषा भारत की संकटग्रस्त भाषाओं में से एक है। यह भेद्य(खतरे से आशंकित) है। आईएसओ कोड: gbj
छेरत सुधाल गाँव, कोइल (अलीगढ़)
छेरत सुधाल कोइल, अलीगढ़, उत्तर प्रदेश स्थित एक गाँव है।
शांताराम नाइक
शांताराम नाइक (12 अप्रैल 1946 – 9 जून 2018), भारत के वरिष्ठ सदन राज्यसभा के सदस्य थे। वे गोवा कांग्रेस के पूर्व अध्यक्ष रह चुके हैं। वे वर्ष 1984 में 8वीं लोकसभा में उत्तरी गोवा से निर्वाचित हुए थे। उन्होंने गोवा को पूर्ण राज्य का दर्जा दिये जाने की भी मांग की थी जो वर्ष 1987 में पूरी हुई थी। उन्होंने राज्यसभा में गोवा का दो बार प्रतिनिधित्व किया था। वे वर्ष 2005 से 2011 तथा वर्ष 2011 से 2017 तक लगातार दो बार राज्यसभा के लिए निर्वाचित हुए थे।
मार्क शॉगॉल
मार्क शॉगॉल फ्रांस के महान चित्रकार हैं।
बालकृष्ण भट्ट
बालकृष्ण भट्ट (३ जून १८४४- २० जुलाई १९१४) हिन्दी के सफल पत्रकार, उपन्यासकार, नाटककार और निबंधकार थे। उन्हें आज की गद्य प्रधान कविता का जनक माना जा सकता है। हिन्दी गद्य साहित्य के निर्माताओं में उनका प्रमुख स्थान है।
जीवन परिचय
पंडित बालकृष्ण भट्ट के पिता का नाम पं॰ वेणी प्रसाद था। स्कूल में दसवीं कक्षा तक शिक्षा प्राप्त करने के बाद भट्ट जी ने घर पर ही संस्कृत का अध्ययन किया। संस्कृत के अतिरिक्त उन्हें हिंदी, अंग्रेज़ी, उर्दू, फारसी भाषाओं का भी अच्छा ज्ञान हो गया। भट्ट जी स्वतंत्र प्रकृति के व्यक्ति थे। उन्होंने व्यापार का कार्य किया तथा वे कुछ समय तक कायस्थ पाठशाला प्रयाग में संस्कृत के अध्यापक भी रहे किन्तु उनका मन किसी में नहीं रमा। भारतेंदु जी से प्रभावित होकर उन्होंने हिंदी-साहित्य सेवा का व्रत ले लिया। भट्ट जी ने हिन्दी प्रदीप नामक मासिक पत्र निकाला। इस पत्र के वे स्वयं संपादक थे। उन्होंने इस पत्र के द्वारा निरंतर ३२ वर्ष तक हिंदी की सेवा की। काशी नागरी प्रचारिणी सभा द्वारा आयोजित हिंदी शब्दसागर के संपादन में भी उन्होंने बाबू श्याम सुंदर दास तथा शुक्ल जी के साथ कार्य किया।
उनका जन्म प्रयाग के एक प्रतिष्ठित परिवार में हुआ था। भट्ट जी की माता अपने पति की अपेक्षा अधिक पढ़ी-लिखी और विदुषी थीं। उनका प्रभाव बालकृष्ण भट्ट जी पर अधिक पड़ा। भट्ट जी मिशन स्कूल में पढ़ते थे। वहाँ के प्रधानाचार्य एक ईसाई पादरी थे। उनसे वाद-विवाद हो जाने के कारण इन्होंने मिशन स्कूल जाना बंद कर दिया। इस प्रकार वह घर पर रह कर ही संस्कृत का अध्ययन करने लगे। वे अपने सिद्धान्तों एवं जीवन-मूल्यों के इतने दृढ़ प्रतिपादक थे कि कालान्तर में इन्हें अपनी धार्मिक मान्यताओं के कारण मिशन स्कूल तथा कायस्थ पाठशाला के संस्कृत अध्यापक के पद से त्याग-पत्र देना पड़ा था। जीविकोपार्जन के लिए उन्होंने कुछ समय तक व्यापार भी किया परन्तु उसमें इनकी अधिक रुचि न होने के कारण सफलता नहीं मिल सकी। आपकी अभिरुचि आरंभ से ही साहित्य सेवा में थी। अतः सेवा-वृत्ति को तिलांजलि देकर वे यावज्जीवन हिन्दी साहित्य की सेवा ही करते रहे।
कार्यक्षेत्र
भट्ट जी एक अच्छे और सफल पत्रकार भी थे। हिन्दी प्रचार के लिए उन्होंने संवत्‌ 1933 में प्रयाग में हिन्दीवर्द्धिनी नामक सभा की स्थापना की। उसकी ओर से एक हिन्दी मासिक पत्र का प्रकाशन भी किया, जिसका नाम था "हिन्दी प्रदीप"। वह बत्तीस वर्ष तक इसके संपादक रहे और इसे नियमित रूप से भली-भाँति चलाते रहे। हिन्दी प्रदीप के अतिरिक्त बालकृष्ण भट्ट जी ने दो-तीन अन्य पत्रिकाओं का संपादन भी किया। भट्ट जी भारतेन्दु युग के प्रतिष्ठित निबंधकार थे। डॉक्टर वार्ष्णेय पंडित बालकृष्ण भट्ट को हिंदी का सर्वप्रथम निबंध–लेखक स्वीकार करते हैं। अपने निबंधों द्वारा हिन्दी की सेवा करने के लिए उनका नाम सदैव अग्रगण्य रहेगा। उनके निबन्ध अधिकतर हिन्दी प्रदीप में प्रकाशित होते थे। उनके निबंध सदा मौलिक और भावना पूर्ण होते थे। वह इतने व्यस्त रहते थे कि उन्हें पुस्तकें लिखने के लिए अवकाश ही नहीं मिलता था। अत्यन्त व्यस्त समय होते हुए भी उन्होंने "सौ अजान एक सुजान", "रेल का विकट खेल", "नूतन ब्रह्मचारी", "बाल विवाह" तथा "भाग्य की परख" आदि छोटी-मोटी दस-बारह पुस्तकें लिखीं। वैसे आपने निबंधों के अतिरिक्त कुछ नाटक, कहानियाँ और उपन्यास भी लिखे हैं।
रचनाएं
भट्ट जी ने निबन्ध, उपन्यास और नाटक लिखे हैं।
निबन्ध उपन्यास सौ अजान और एक सुजान अनुवाद :
भाषा
भाषा की दृष्टि से अपने समय के लेखकों में भट्ट जी का स्थान बहुत ऊँचा है। उन्होंने अपनी रचनाओं में यथाशक्ति शुद्ध हिंदी का प्रयोग किया। भावों के अनुकूल शब्दों का चुनाव करने में भट्ट जी बड़े कुशल थे। कहावतों और मुहावरों का प्रयोग भी उन्होंने सुंदर ढंग से किया है। भट्ट जी की भाषा में जहाँ तहाँ पूर्वीपन की झलक मिलती है। जैसे- समझा-बुझा के स्थान पर समझाय-बुझाय लिखा गया है। बालकृष्ण भट्ट की भाषा को दो कोटियों में रखा जा सकता है। प्रथम कोटि की भाषा तत्सम शब्दों से युक्त है। द्वितीय कोटि में आने वाली भाषा में संस्कृत के तत्सम शब्दों के साथ-साथ तत्कालीन उर्दू, अरबी, फारसी तथा ऑंग्ल भाषीय शब्दों का भी प्रयोग किया गया है। वह हिन्दी की परिधि का विस्तार करना चाहते थे, इसलिए उन्होंने भाषा को विषय एवं प्रसंग के अनुसार प्रचलित हिन्दीतर शब्दों से भी समन्वित किया है। आपकी भाषा जीवंत तथा चित्ताकर्षक है। इसमें यत्र-तत्र पूर्वी बोली के प्रयोगों के साथ-साथ मुहावरों का प्रयोग भी किया गया है, जिससे भाषा अत्यन्त रोचक और प्रवाहमयी बन गई है।
वर्ण्य विषय
भट्ट जी ने जहाँ आँख, कान, नाक, बातचीत जैसे साधारण विषयों पर लेख लिखे हैं, वहाँ आत्मनिर्भरता, चारु चरित्र जैसे गंभीर विषयों पर भी लेखनी चलाई है। साहित्यिक और सामाजिक विषय भी भट्ट जी से अछूते नहीं बचे। 'चंद्रोदय' उनके साहित्यिक निबंधों में से है। समाज की कुरीतियों को दूर करने के लिए उन्होंने सामाजिक निबंधों की रचना की। भट्ट जी के निबंधों में सुरुचि-संपन्नता, कल्पना, बहुवर्णन शीलता के साथ-साथ हास्य व्यंग्य के भी दर्शन होते हैं।
शैली
भट्ट जी की लेखन - शैली को भी दो कोटियों में रखा जा सकता है। प्रथम कोटि की शैली को परिचयात्मक शैली कहा जा सकता है। इस शैली में उन्होंने कहानियाँ और उपन्यास लिखे हैं। द्वितीय कोटि में आने वाली शैली गूढ़ और गंभीर है। इस शैली में भट्ट जी को अधिक नैपुण्य प्राप्त है। आपने "आत्म-निर्भरता" तथा "कल्पना" जैसे गम्भीर विषयों के अतिरिक्त, "आँख", "नाक", तथा "कान", आदि अति सामान्य विषयों पर भी सुन्दर निबंध लिखे हैं। आपके निबंधों में विचारों की गहनता, विषय की विस्तृत विवेचना, गम्भीर चिन्तन के साथ एक अनूठापन भी है। यत्र-तत्र व्यंग्य एवं विनोद उनकी शैली को मनोरंजक बना देता है। उन्होंने हास्य आधारित लेख भी लिखे हैं, जो अत्यन्त शिक्षादायक हैं। भट्ट जी का गद्य गद्य न होकर गद्यकाव्य सा प्रतीत होता है। वस्तुतः आधुनिक कविता में पद्यात्मक शैली में गद्य लिखने की परम्परा का सूत्रपात श्री बालकृष्ण भट्ट जी ने ही किया था। उनकी भाषा-शैली के निम्नलिखित रूप मिलते हैं-
इस शैली में शुद्ध हिंदी का प्रयोग हुआ है। भाषा प्रवाहमयी, संयत और भावानुकूल है। इस शैली में उपमा, रूपक, उत्प्रेक्षा आदि अलंकारों का प्रयोग भी हुआ है। अलंकारों के प्रयोग से भाषा में विशेष सौंदर्य आ गया है। भावों और विचार के साथ कल्पना का भी सुंदर समन्वय हुआ। इसमें गद्य काव्य जैसा आनंद होता है। चंद्रोदय निबंध का एक अंश देखिए-
साहित्य सेवा और स्थान
भारतेंदु काल के निबंध-लेखकों में भट्ट जी का सर्वोच्च स्थान है। उन्होंने पत्र, नाटक, काव्य, निबंध, लेखक, उपन्यासकार अनुवादक विभिन्न रूपों में हिंदी की सेवा की और उसे धनी बनाया।
साहित्य की दृष्टि से भट्ट जी के निबन्ध अत्यन्त उच्चकोटि के हैं। इस दिशा में उनकी तुलना अंग्रेज़ी के प्रसिद्ध निबंधकार चार्ल्स लैंब से की जा सकती है। गद्य काव्य की रचना भी सर्वप्रथम भट्ट जी ने ही प्रारम्भ की। इनसे पूर्वक हिंदी में गद्य काव्य का नितान्त अभाव था। बालकृष्‍ण भट्ट की प्रतिनिधि रचनाओं का संकलन साहित्‍य अकादमी ने 'बालकृष्‍ण भट्ट : रचना संचयन' नाम से प्रकाशित किया है।
परियोजना प्रबन्धन
परियोजना प्रबन्धन, किसी परियोजना के किसी विशिष्ट लक्ष्य की प्राप्ति हेतु योजना बनाने, संगठित करने एवं संसाधनों की व्यवस्था करने की विधा का नाम है।
परियोजना प्रबंधन एक निर्धारित समयरेखा और बजट के भीतर विशिष्ट लक्ष्यों और उद्देश्यों को प्राप्त करने के लिए कार्यों की योजना बनाने, व्यवस्थित करने और क्रियान्वित करने की प्रक्रिया है।
परियोजना प्रबन्धन के उपकरण (Project management tools)
परियोजना प्रबन्धन के लिये प्रयुक्त कुछ युक्तियाँ निम्नवत हैं:
अय्यमपेट्टई
अय्यमपेट्टई नाम के एक से अधिक लेख हैं:
बैजनाथ
इस नाम के एक से अधिक लेख हैं:
वास्तविक भूमीय नियंत्रण रेखा
एक्चुअल ग्राउंड पोजिशन लाइन या वास्तविक भू-स्थल रेखा या  वास्तविक भूमीय नियंत्रण रेखा (Actual Ground Position Line) या एजीपीऍल (AGPL) लद्दाख़ में स्थित वह रेखा है जो 1972 नियंत्रण रेखा के उत्तरतम बिन्दु, ऍनजे9842 (NJ9842) से उत्तर में भारत व पाकिस्तान द्वारा नियंत्रित क्षेत्रों को अलग करती है। इसमें सियाचिन ग्लेशियर का पूर्ण क्षेत्र भारत के नियंत्रण में आता है, और ऍनजे9842 से आरम्भ होकर यह रेखा पश्चिमोत्तर दिशा में ग्योंग ला, बिलाफोंड ला, साल्तोरो कांगरी, सिया ला से निकल कर इंदिरा कोल में शक्सगाम घाटी के छोर पर समाप्त होती है। रेखा की कुल लम्बाई 110 किमी है।
निकोलस पाऊसिन
निकोलस पाऊसिन फ्रांस के महान चित्रकार हैं |
श्वेत मलिक
श्वेत मलिक भारत के वरिष्ठ सदन राज्यसभा के सदस्य हैं।
अय्यमपेट्टई, कांचीपुरम
अय्यमपेट्टई (Ayyampettai) भारत के तमिल नाडु राज्य के कांचीपुरम ज़िले में स्थित एक नगर है।
जटपुरा गाँव, कोइल (अलीगढ़)
जटपुरा कोइल, अलीगढ़, उत्तर प्रदेश स्थित एक गाँव है।
लुईस जैक्स
लुईस जैक्स फ्रांस के महान चित्रकार हैं |
हमीरपुर जिला, हिमाचल प्रदेश
हमीरपुर  भारतीय राज्य हिमाचल प्रदेश का एक जिला है। इसी नाम से एक जिला उत्तर प्रदेश में भी है।
हमीरपुर की स्थापना : 1700 ई० में आलम चंद की मृत्यु के बाद हमीरचंद कांगड़ा के शासक बने। उस समय कांगड़ा का किला मुगलों के अधीन था। हमीरचंद ने 1700 ई० से लेकर 1747 ई० तक कांगड़ा रियासत पर शासन किया। हमीरचंद ने 1743 ई० में जिस स्थान पर एक किले का निर्माण किया, वही स्थान कालांतर में हमीरपुर कहलाया।
जिले का मुख्यालय हमीरपुर है। दिल्ली से हमीरपुर के लिए सीधी बसें हैं। यहां एक हमीरपुर इंजीनियरिंग कालेज भी है।
जनसंख्या - 454768 (2011 जनगणना)
साक्षरता - 88.15% (2011)
'''एस. टी. डी (STD) कोड - 01972' समुद्र तल से उचाई -980 to 1100 Mtr.
अक्षांश - उत्तर
देशांतर - पूर्व
औसत वर्षा - मि.मी.
सरदार सुखदेव सिंह ढिंडसा
सरदार सुखदेव सिंह ढिंडसा भारत के वरिष्ठ सदन राज्यसभा के सदस्य हैं।
सन्दर्भ
2019 में इन्हें पद्म भूषण पुरस्कार मिला है
भारतीय शस्त्र अधिनियम,1878
ब्रिटिश भारत के वायसराॅय लॉर्ड लिटन की दमनकारी नीतियों में एक और प्रमुख कार्य, भारतीय शस्त्र अधिनियम,1878 था। सन् 1878 में ब्रिटिश पार्लियामेंट द्वारा पारित ग्यारहवें अधिनियम के अनुसार किसी भारतीय नागरिक के लिए बिना लाइसेंस शस्त्र/हथियार रखना अथवा उसका व्यापार करना, एक दंडनीय अपराध बन गया। इस अधिनियम को तोड़ने पर 3 वर्ष तक की ज़ेल, अथवा जुर्माना या फिर इनमें से दोनों, और यदि इसको छुपाने का प्रयत्न किया गया हो तो उस पर सात वर्ष तक की ज़ेल, अथवा जुर्माना या फिर इनमें से दोनों दण्ड दिए जा सकते थे। इसमें भी ब्रिटिश सरकार द्वारा भेदभाव किया जाता था अर्थात यूरोपीय, ऐंग्लो-इण्डियन अथवा सरकार के कुछ विशेष अधिकारी इस अधिनियम की परिधि से मुक्त थे। इस अधिनियम द्वारा स्पष्ट हो गया कि उस समय ब्रिटिश भारत में भारतीय लोग अविश्वसनीय समझे जाते थे।
मोहनलाल विष्णुलाल पंड्या
मोहनलाल पंड्या से भ्रमित न हों जो भारत के एक स्वतंत्रता सेनानी थे।
जीवनी
मोहनलाल पण्ड्या का जन्म सन् १८५० में हुआ था। उनके पूर्वज १३वीं-१४वीं गुजरात छोड़कर दिल्ली आकर बस गए थे। पश्चात् उनका परिवार आगरा के गोकुलपुरा में आकर बस गया, बाद में मोहनलाल जी के पिता श्री विष्णुलाल जी नौकरी के कारण मथुरा के गोलपाड़ा मौहल्ले में, मकान ले कर स्थायी रूप से बस आगये। विष्णुलाल जी मथुरा के प्रसिद्ध सेठ लक्ष्मीचन्द के यहाँ मुख्य कोषाध्यक्ष थे।
प्रारम्भ में मोहनलाल पण्ड्या को संस्कृत, हिन्दी की शिक्षा घर पर ही दी गई फिर उन्हें आगरा के 'सैंट जाॅन्स कालेज' में पढ़ने के लिए भेजा गया। विष्णुलाल जी अपने पुत्र मोहनलाल को अच्छी शिक्षा दिलवाना चाहते थे अतः उन्होंने सेठजी से कह कर अपना स्थानान्तरण, सेठजी की वाराणसी वाली कोठी में करवा लिया। सेठ लक्ष्मीचन्द की वाराणसी आदि कई नगरों में व्यापारिक कोठियाँ थीं। वाराणसी में मोहनलाल पण्ड्या ने क्वीन्स कालेज और जयनारायण काॅलेज में शिक्षा प्राप्त की तथा कुछ ही समय में गुजराती, हिन्दी, के अतिरिक्त अंग्रेजी, संस्कृत, उर्दू, फारसी आदि भाषाओं पर भी समान आधिकार प्राप्त कर लिया।
पिता विष्णुलाल पण्ड्या की रुचि साहित्यिक चर्चा में अधिक थी इसलिए वे कोठी के कार्य से निवृत्त होकर नियमित भारतेन्दु बाबू हरिश्चन्द्र जी के यहाँ चले जाया करते थे। पिता के साथ मोहनलाल जी भी प्राय: भारतेन्दु जी के यहाँ जाते रहते थे। इस प्रकार उनकी रुचि भी साहित्यिक चर्चाओं की ओर बढ़ गई और धीरे-धीरे भारतेन्दु जी के यहाँ उनकी बैठक नियमित हो गई। भारतेन्दु जी से प्रभावित हो कर मोहनलाल पण्ड्या हिन्दी भाषा के परम सेवक बन गये और उन्होंने शपथ ली की वे हिन्दी की सेवा करेंगे और सदा शुद्ध हिन्दी में ही कार्य करेंगे।
काशी की साहित्यिक गतिविधियों में भी मोहनलाल पण्ड्या बढ़-चढ़ भाग लेने लगे। कुछ ही दिनों में अपनी प्रतिभा से मोहनलाल पण्ड्या ने काशी नागरी प्रचारिणी सभा के आरम्भिक सदस्यों में अपना विशिष्ट स्थान बना लिया। काशी नागरी प्रचारिणी सभा में वे बाबू श्यामसुन्दर दास, राय कृष्णदास आदि विख्यात हिन्दी सेवी साहित्यकारों के सम्पर्क में आये जिससे उनकी प्रतिभा में चार चाँद लग गये।
जब पिता अस्वस्थ रहने लगे तो उन्होंने पुत्र मोहनलाल पण्ड्या को अवध के नवाब फैयाज आली खानबहादुर को सुपुर्द कर दिया। नवाब साहब ने मोहनलाल पण्ड्या की योग्यता को देखते हुए उन्हें अपना निजी सचिव नियुक्त कर लिया परन्तु धर्मनिष्ठ मोहनलाल पण्ड्या का मन बहुत दिनों तक नवाब साहब के यहाँ नहीं लगा और उन्होंने नवाब साहब की नौकरी से त्यागपत्र दे कर उदयपुर के महाराणा के यहाँ नौकरी कर ली। महाराणा ने उनकी धर्मनिष्ठा और कुशल प्रशासनिक क्षमता को देखते हुए, उन्हें श्री नाथद्वारा और काँकरौली के पुष्टिमार्गीय गोस्वामी बालकों के नाबालिक होने के कारण, वहाँ का प्रबन्धक नियुक्त किया। बाद में महाराणा ने उन्हें उदयपुर की दीवानी अदालत में नियुक्त किया और राज्य काउंसिल का सदस्य तथा सचिव बना दिया। अन्त में मोहनलाल पण्ड्या प्रतापगढ़ (राजस्थान) राज्य के दीवान रहे और वहाँ से सेवानिवृत्त हो कर मथुरा आ गये तथा अपने पैतृक आवास में रहने लगे।
महारानी विक्टोरिया की डायमंड जुबली के अवसर पर आपने एक हजार रुपये सरकारी कोष में दे कर यह प्रर्थना की थी कि इसकी व्याज से प्रति वर्ष कलकत्ता विश्वविद्यालय के हिन्दी विभाग में दो पदक दिये जाएँ। मोहनलाल पण्ड्या राॅयल एशियाटिक सोसाइटी के भी सदस्य रहे थे। उनके पास श्रेष्ठ पुस्तकों का विशाल संग्रह था जो उन्होेंने अपने जीवन के अंतिम दिनों में मथुरा के पुरातत्व संग्रहालय को दे दिया। मथुरा के आर्य समाज को भी आपने पर्याप्त धन दे कर सहायता की थी।
लगभग बासठ वर्ष की आयु में ४ सितम्बर, १९१२ को मोहनलाल पण्ड्या का मथुरा में निधन हुआ।
पृथ्वीराज रासो का सम्पादन
जब कविराज श्यामलदास ने अपनी 'पृथ्वीराज चरित्र' नामक पुस्तक में अनेक प्रमाणों के द्वारा 'पृथ्वीराज रासो' को अप्रामाणिक ठहराया, तब उसके खण्डन में मोहनलाल पंड्या ने 'रासो संरक्षा' नामक एक पुस्तक लिखी। उनका तर्क था कि रासो में दिए गए संवत ऐतिहासिक संवतों से 90-91 वर्ष पीछे पड़ते हैं। उन्होंने यह विचार उपस्थित किया कि यह अन्तर भूल नहीं है, बल्कि किसी कारण से रखा गया है।
मोहनलाल एक अच्छे पत्रकार भी थे। भारतेन्दु द्वारा सम्पादित 'हरिश्चंद्र चंद्रिका' का प्रकाशन जब रुकने जा रहा था, तब आपने उसे सँभाला। अपने संपादन काल में उन्होंने उसका नाम 'मोहन चंद्रिका' रख दिया था।
सतनाम
सतनाम= सत्नाम, सत्तनाम, परमात्मा का सच्चा--अविनाशी या अपरिवर्तनशील नाम, आदिनाद।
सतनाम या 'सतिनाम' (गुरुमुखी: ਸਤਿ ਨਾਮੁ) गुरु ग्रन्थ साहिब में प्रयुक्त प्रधान शब्द है। यह मूल मंत्र में भी है। सतनाम शब्द भारत के विभिन्न समाज में प्रचलित है। छत्तीसगढ़ में सतनामी समाज मे यह शब्द अभिवादन के रूप में प्रयोग होता है। सतनामी समाज का मुख्य इष्ट गुरु, गुरुघासीदास है।
बीबीसी टेलिविज़न
बीबीसी टेलिविज़न (अंग्रेज़ी: BBC Television) एक बीबीसी का सेवा है।
सतनाम
कबीर वाणी में सतनाम
सत्तनाम है सबते न्यारा। निर्गुन सर्गुन शब्द पसारा।। निर्गुन बीज सर्गुन फल फूला। साखा ज्ञान नाम है मूला।।8।। दोहा - नाम सत्त संसार में, और सकल है पोच। कहना सुनना देखना, करना सोच असोच।।3।। सबही झूठ झूठ कर जाना। सत्तनाम को सत कर माना।। निस बासर इक पल नहिं न्यारा। जाने सतगुरु जानन हारा।।10।। अंस नामतें फिर फिर आवै। पूर्ण नाम परमपद पावै।। नहिं आवै नहिं जाय सो प्रानी। सत्यनामकी जेहि गति जानी।।12।। सत्तनाममें रहै समाई। जुग जुग राज करै अधिकाई।। सतलोकमें जाय समाना। सत पुरुषसों भया मिलाना।।13।। नाम दान अब लेय सुभागी। सतनाम पावै बड़ भागी। मन बचन कर्म चित्त निश्चय राखै। गुरुके शब्द अमीरस चाखै।।17।।  झूठा जान जगत सुख भोगा। साँचा साधू नाम सँजोगा।। यह तन माटी इन्द्री छारी। सतनाम सांचा अधिकारी।।19।। नाम प्रताप जुगै जुग भाखाी। साध संत ले हिरदे राखी।। कहँ कबीर सुन धर्मनि नागर। सत्यनाम है जगत उजागर।।20।। अक्षर आदि जगतमें, जाका सब विस्तार।सतगुरु दया सो पाइये, सतनाम निजसार।।112।। सतगुरुकी परतीति करि, जो सतनाम समाय। हंस जाय सतलोक को, यमको अमल मिटाय।।117।।
सतनाम संकीर्तन
बैजनाथ मन्दिर परिसर
बैजनाथ मन्दिर परिसर (Baijnath Temple Complex) भारत के उत्तराखण्ड राज्य के बागेश्वर ज़िले के बैजनाथ नगर में स्थित 18 हिन्दू मन्दिरों का एक समूह है। यह परिसर गोमती नदी के किनारे 1125 m की ऊँचाई पर स्थित है। यह मन्दिर शिव-पार्वती को समर्पित हैं और यहाँ शिवरात्री और मकर संक्रान्ति पर श्रद्धालुओं की भीड़ लगती है। यहाँ 102 उमा-पार्वती की शैल-प्रतिमाएँ हैं, जिनमें से कुछ भक्तजनों द्वारा पूजी जाती हैं जबकि अन्य भारतीय पुरातत्व सर्वेक्षण द्वारा संरक्षित हैं। यहाँ मिलने वाले प्रमुख देवताओं में वैद्यनाथ (शिव), पार्वती, नृत्य गणपति, कार्तिकेय, नरसिंह, ब्रह्मा, महिषासुरमर्दिनी, सप्त नर्तिकाएँ, सूर्य देवता, गरुड़ और कुबेर हैं। इन मन्दिरों का निर्माण कत्यूरी राजवंश द्वारा 12वीं शताब्दी में करवाया था।
विद्यानिवास मिश्र
विद्यानिवास मिश्र (14 जनवरी 1926 - 14 फरवरी 2005) संस्कृत के विद्वान, जाने-माने भाषाविद्, हिन्दी साहित्यकार और सफल सम्पादक (नवभारत टाइम्स) थे। उन्हें सन १९९९ में भारत सरकार ने साहित्य एवं शिक्षा के क्षेत्र में पद्म भूषण से सम्मानित किया था। ललित निबन्ध परम्परा में ये आचार्य हजारीप्रसाद द्विवेदी और कुबेरनाथ राय के साथ मिलकर एक त्रयी रचते है। पं॰ हजारीप्रसाद द्विवेदी के बाद अगर कोई हिन्दी साहित्यकार ललित निबंधों को वांछित ऊँचाइयों पर ले गया तो हिन्दी जगत में डॉ॰ विद्यानिवास मिश्र का ही उल्लेख होता है।
जीवनी
पं. विद्यानिवास मिश्र का जन्म 14 जनवरी 1926 को उत्तरप्रदेश के गोरखपुर जिले के पकड़डीहा गाँव में हुआ था। वाराणसी और गोरखपुर में शिक्षा प्राप्त करने वाले श्री मिश्र ने गोरखपुर विश्वविद्यालय से वर्ष 1960-61 में पाणिनी की व्याकरण पर डॉक्टरेट की उपाधि अर्जित की थी।
उन्होंने अमेरिका के बर्कले विश्वविद्यालय में भी शोध कार्य किया था तथा वर्ष 1967-68 में वाशिंगटन विश्वविद्यालय में अध्येता रहे थे। मध्यप्रदेश में सूचना विभाग में कुछ समय कार्यरत रहने के बाद वे अध्यापन के क्षेत्र में आ गए। वे 1968 से 1977 तक वाराणसी के सम्पूर्णानन्द संस्कृत विश्वविद्यालय में अध्यापक रहे। कुछ वर्ष बाद वे इसी विश्वविद्यालय के कुलपति भी रहे। उनकी उपलब्धियों की लंबी शृंखला है। लेकिन वे हमेशा अपनी कोमल भावाभिव्यक्ति के कारण सराहे गए हैं। उनके ललित निबंधों की महक साहित्य- जगत में सदैव बनी रहेगी।
गोरखपुर विश्‍वविद्यालय ने ‘पाणिनीय व्‍याकरण की विश्‍लेषण पद्धति' पर आपको डॉक्‍टरेट की उपाधि प्रदान की। लगभग दस वर्षों तक हिन्‍दी साहित्‍य सम्‍मेलन, रेडियो, विन्‍ध्‍य प्रदेश एवं उत्तर प्रदेश के सूचना विभागों में नौकरी के बाद आप गोरखपुर विश्‍वविद्यालय में प्राध्‍यापक हुए। कुछ समय के लिए आप अमेरिका गये, वहाँ कैलीफोर्निया विश्‍वविद्यालय में हिन्‍दी साहित्‍य एवं तुलनात्‍मक भाषा विज्ञान का अध्‍यापन किया एवं वाशिंगटन विश्‍वविद्यालय में हिन्‍दी साहित्‍य का अध्‍यापन किया। आपने ‘वाणरासेय संस्‍कृत विश्‍वविद्यालय' में भाषा विज्ञान एवं आधुनिक भाषा विज्ञान के आचार्य एवं अध्‍यक्ष पद पर भी कार्य किया। राष्‍ट्र ने आपकी साहित्‍यिक सफलताओं को तरहीज देते हुए सासंद नियुक्‍त किया। साथ ही देश ने उनकी सफलताओं और त्‍याग तथा ईमानदारी के लिए पद्य भूषण सम्‍मान से भी विभूषित किया। वर्तमान में प्रो॰ मिश्र ‘भारतीय ज्ञानपीठ के न्‍यासी बोर्ड के सदस्‍य थे और मूर्ति देवी पुरस्‍कार चयन समिति के अध्‍यक्ष सहित ज्ञानपीठ के न्‍यासी बोर्ड के सदस्‍य थे।
प्रो॰ विद्यानिवास मिश्र स्‍वयं को 'भ्रमरानन्‍द' कहते थे और छद्यनाम से आपने अधिक लिखा है। आप हिन्‍दी के एक प्रतिष्‍ठित आलोचक एवं ललित निबन्‍ध लेखक हैं, साहित्‍य की इन दोनों ही विधाओं में आपका कोई विकल्‍प नहीं हैं। निबन्‍ध के क्षेत्र में मिश्र जी का योगदान सदैव स्‍वर्णाक्षरों में अंकित किया जाएगा।
निष्‍कर्ष रूप में यह कहा जा सकता है कि प्रो॰ मिश्र जी का लेखन आधुनिकता की मार देशकाल की विसंगतियों और मानव की यंत्र का चरम आख्‍यान है जिसमें वे पुरातन से अद्यतन और अद्यतन से पुरातन की बौद्धिक यात्रा करते हैं। ‘‘मिश्र जी के निबन्‍धों का संसार इतना बहुआयामी है कि प्रकृति, लोकतत्‍व, बौद्धिकता, सर्जनात्‍मकता, कल्‍पनाशीलता, काव्‍यात्‍मकता, रम्‍य रचनात्‍मकता, भाषा की उर्वर सृजनात्‍मकता, सम्‍प्रेषणीयता इन निबन्‍धों में एक साथ अन्‍तग्रंर्थित मिलती है।''
रचनाएँ
श्री विद्यानिवास मिश्र की हिन्दी और अंग्रेज़ी में दो दर्ज़न से अधिक पुस्तकें प्रकाशित हैं। इसमें "महाभारत का कव्यार्थ" और "भारतीय भाषादर्शन की पीठिका" प्रमुख हैं। ललित निबंधों में "तुम चंदन हम पानी",1957, "वसंत आ गया पर कोई उत्कंठा नहीं", 1972 और शोधग्रन्थों में "हिन्दी की शब्द संपदा" चर्चित कृतियां हैं। अन्य ग्रन्थ हैं-
चेम्मनचेरी
चेम्मनचेरी (Chemmancheri) या सेम्मनचेरी (Semmancheri) या सेम्मनजेरी (Semmanjeri) भारत के तमिल नाडु राज्य के कांचीपुरम ज़िले में स्थित एक गाँव है।
हन्दुरी भाषा
हन्दुरी भाषा भारत की संकटग्रस्त भाषाओं में से एक है। यह अत्यधिक गंभीर रूप से खतरे में है। आईएसओ कोड: hii
सुखेन्‍दु शेखर राय
सुखेन्‍दु शेखर राय भारत के वरिष्ठ सदन राज्यसभा के सदस्य हैं।
एद्गर देगास
एद्गर देगास फ्रांस के महान चित्रकार हैं।
सुखराम सिंह
सुखराम सिंह भारत के वरिष्ठ सदन राज्यसभा के सदस्य हैं।
राष्ट्रीय राजमार्ग २२४ (भारत, पुराना संख्यांक)
२९८ किलोमीटर यह राजमार्ग उड़ीसा में खोरधा को नयागढ़ और सोनापुरके रास्ते बालनगििर से जोड़ता है।
मोहनलाल पंड्या
मोहनलाल पंड्या भारत के एक प्रमुख स्वतंत्रता सेनानी तथा समाजसुधारक थे। वे उन लोगों में से थे जो सबसे पहले गांधीजी के अनुयायी बने।
1909 में पंड्या ने अहमदाबाद में वायसराय मिंटो और उनकी पत्नी पर बम फेंका परन्तु मिंटोस बाल-बाल बच गए।
पांड्या भारतीय स्वतंत्रता आंदोलन के दौरान गांधी और सरदार वल्लभभाई पटेल दोनों के करीबी सहयोगी थे।
मोहनलाल पंड्या को गांधी द्वारा "प्याज चोर" ("डुंगली चोर") उपनाम दिया गया था क्योंकि उन्होंने उस भूमि से प्याज काटा था जिसे ब्रिटिश सरकार ने छीन लिया था।
आरती मेहरा
आरती मेहरा  दिल्ली नगर निगम की वर्तमान महापौर हैं। ये हौज खास से, जो कि दक्षिण दिल्ली का नगर निगम वार्ड से जीती हैं। ये भारतीय जनता पार्टी की प्रत्याशी थीं।
इनका जन्म पंजाब के नंगल में हुआ था। इन्होंने मिरांडा हाउस से स्नातक किया और संयुक्त राज्य से मार्केटिंग में कोर्स किया। इससे पूर्व ये दिल्ली नगर निगम के स्वास्थ्य समिति की अध्यक्ष थीं।